उपहासात्मक ‘जोक’ के माध्यम से व्यक्ति अपनी मन की भड़ास को शांत कर सकता है। ‘जोक’ में अनेकार्थता होती है। यह दो तरह की होती है- गंभीर और तुच्छ। पहले जोक की शुरुआत कर ‘जोक’ सुनाने वाला इस बात की जांच कर सकता है कि ‘जोक’ सुनने वाले लोग ‘जोक’ के किस अर्थ को ज़्यादा महत्व दे रहे हैं। यदि उसके ‘जोक’ पर लोग हंसते हैं, तो उसे आश्वासन हो जाता है कि वह इन्हें पसंद करने वाले लोगों के बीच है और यही बात उसे इस बात का संकेत देती है कि वह अपने ‘जोक’ के माध्यम से धीरे-धीरे प्रत्यक्ष निंदा की ओर बढ़ सकता है। इस तरह जो संदेश सामाजिक रूप से अस्वीकार्य होने की वजह से हम व्यक्त नहीं कर पाते, हम वह तुरंत हास्य के पुलिंदे तैयार कर कह सकते हैं। जैसे ‘यौनाकर्षण विषयक जोक्स’।